

|  |  |  |  |
| --- | --- | --- | --- |
| Številka: 007-148/2017/58 | |  |  |
| Ljubljana, 27. 11. 2017 | |  |  |
| EVA (če se akt objavi v Uradnem listu RS) | |  |  |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |  |  |
| ZADEVA: Informacija o nameravanem podpisu memoranduma o soglasju za sodelovanje v pilotnem projektu 5G na področju javne varnosti, zaščite in reševanja med Ministrstvom za javno upravo Republike Slovenije in Ministrstvom za notranje zadeve Madžarske – novo gradivo št. 2 | | | |
| 1. Predlog sklepov vlade: | | | |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G in 65/14) je Vlada Republike Slovenije na……… seji dne …………. sprejela naslednji  **SKLEP:**  Vlada Republike Slovenije se je seznanila z informacijo o nameravanem podpisu memoranduma o soglasju za sodelovanje v pilotnem projektu 5G na področju javne varnosti, zaščite in reševanja, ki ga bosta 5. decembra 2017 na Brdu pri Kranju podpisala minister za javno upravo Republike Slovenije Boris Koprivnikar in namestnik državnega sekretarja na Ministrstvu za notranje zadeve Madžarske Károly Hajzer.  Mag. Lilijana Kozlovič  GENERALNA SEKRETARKA  Sklep prejmejo:   * Kabinet predsednika vlade * Ministrstvo za obrambo * Ministrstvo za notranje zadeve * Ministrstvo za zunanje zadeve * Urad vlade za komuniciranje * Agencija za komunikacijska omrežja in storitve * Ministrstvo za javno upravo | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| - | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Bojan Križ, generalni direktor, Direktorat za informacijsko družbo, Ministrstvo za javno upravo * mag. Tomas Tišler, vodja Sektorja za razvoj informacijske družbe, Direktorat za informacijsko družbo, Ministrstvo za javno upravo * Kory Golob, sekretar, Sektor za razvoj informacijske družbe, Direktorat za informacijsko družbo, Ministrstvo za javno upravo | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| - | | | |
| **4. Predstavniki vlade, ki bodo sodelovali pri delu državnega zbora:** | | | |
| - | | | |
| 5. Kratek povzetek gradiva: | | | |
| Zaradi napake glede naziva Madžarske smo gradivo ustrezno popravili.  Minister za javno upravo Republike Slovenije Boris Koprivnikar in namestnik državnega sekretarja na Ministrstvu za notranje zadeve MadžarskeKároly Hajzer bosta na Brdu pri Kranju, 5. 12. 2017, v okviru konference Informatika v javni upravi, podpisala memorandum o soglasju za sodelovanje v pilotnem projektu 5G na področju javne varnosti, zaščite in reševanja. S podpisom memoranduma želimo podpreti čimprejšnje uvajanje 5G omrežij v Sloveniji v skladu z evropskim 5G akcijskim načrtom. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | DA |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  Morebitne stroške podpisa memoranduma o soglasju bo krilo Ministrstvo za javno upravo. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| (Če je odgovor NE, navedite, zakaj ni bilo objavljeno.) | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| Boris Koprivnikar  MINISTER | | | | | | | | |

**PRILOGA:**

Memorandum o soglasju za sodelovanje v pilotnem projektu 5G na področju javne varnosti, zaščite in reševanja med Ministrstvom za javno upravo Republike Slovenije in Ministrstvom za notranje zadeve Madžarske (delovni prevod)

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G in 65/14) je Vlada Republike Slovenije na……… seji dne …………. sprejela naslednji

**SKLEP:**

Vlada Republike Slovenije se je seznanila z informacijo o nameravanem podpisu memoranduma o soglasju za sodelovanje v pilotnem projektu 5G na področju javne varnosti, zaščite in reševanja, ki ga bosta 5. decembra 2017 na Brdu pri Kranju podpisala minister za javno upravo Republike Slovenije Boris Koprivnikar in namestnik državnega sekretarja na Ministrstvu za notranje zadeve MadžarskeKároly Hajzer.

Mag. Lilijana Kozlovič

GENERALNA SEKRETARKA

Sklep prejmejo:

* Kabinet predsednika vlade
* Ministrstvo za obrambo
* Ministrstvo za notranje zadeve
* Ministrstvo za zunanje zadeve
* Urad vlade za komuniciranje
* Agencija za komunikacijska omrežja in storitve
* Ministrstvo za javno upravo

**OBRAZLOŽITEV**

**Informacija o nameravanem podpisu memoranduma o soglasju za sodelovanje v pilotnem projektu 5G na področju javne varnosti, zaščite in reševanja med Ministrstvom za javno upravo Republike Slovenije in Ministrstvom za notranje zadeve Madžarske**

Minister za javno upravo Republike Slovenije Boris Koprivnikar in namestnik državnega sekretarja na Ministrstvu za notranje zadeve MadžarskeKároly Hajzer bosta na Brdu pri Kranju, 5. 12. 2017, v okviru konference Informatika v javni upravi, podpisala memorandum o soglasju za sodelovanje v pilotnem projektu pete generacije mobilnih tehnologij na področju javne varnosti, zaščite in reševanja (*5G PPDR - 5G Public Protection and Disaster Relief*). S podpisom memoranduma želimo podpreti čimprejšnje uvajanje 5G omrežij v Sloveniji v skladu z evropskim 5G akcijskim načrtom.

Z izrazom javna varnost, zaščita in reševanje razumemo ustanove, ki zagotavljajo javno varnost in zaščito in reševanje. Pravimo jim tudi službe prve linije odzivanja. Med njih štejemo enote policije in gasilcev, reševalce, civilno zaščito in podporne službe. Zagotavljanje komunikacij za področje javne varnosti, zaščite in reševanja je pogoj za uspešno delovanje nacionalno varnostnega sistema. Naloge, ki jih zagotavlja sektor javne varnosti ter zaščite in reševanja so lahko le deloma zagotovljene s pomočjo komercialnih rešitev. Zato je potrebno določiti frekvenčni spekter in ustrezne tehnične rešitve za področje javne varnosti, zaščite in reševanja, ki bodo omogočile prioriteten in hiter prenos velike količine podatkov ob zagotovljeni visoki kakovosti.

V okviru razvojne prioritete digitalizacije in prizadevanj za uveljavitev Republike Slovenije kot referenčne digitalne države je Agencija za komunikacijska omrežja in storitve Republike Slovenije (v nadaljevanju AKOS) ob podpori Ministrstva za javno upravo 13. januarja 2017 objavila poziv za najavo projektov za prva testiranja funkcionalnosti in prihodnje rabe tehnologije 5G. Ponovni poziv zainteresirani javnosti, da AKOS obvesti o pripravi projektov, ki bi vključili najnovejšo tehnologijo 5G ter navede, kdo so deležniki in kateremu segmentu gospodarstva bi bil projekt primarno namenjen, je bil objavljen 3. julija 2017.

Cilji 5G pobude so:

* uporabiti radiofrekvenčni spekter za dosego največjega možnega družbeno ekonomskega napredka, saj bo 5G povezljivost na voljo na vseh področjih družbenega življenja, kot so promet, transport, zdravstvo in energija;
* vzpodbuditi razvoj v vseh segmentih gospodarstva in posledično naložbe ter ustvariti nova delovna mesta;
* zagotoviti dostop do sodobnih mobilnih komunikacij in modernih storitev tudi na drugih področjih življenja čim širšemu krogu prebivalstva;
* ohraniti razvoj učinkovite konkurence na trgih storitev mobilnih elektronskih komunikacij;
* ohraniti tehnološko in storitveno nevtralnost pri rabi spektra v skladu z evropskimi okviri.

S pobudo želimo podpreti čimprejšnje uvajanje 5G omrežij v Republiki Sloveniji v skladu z Evropskim 5G akcijskim načrtom. Z njim Evropska komisija promovira in finančno podpira 5G projekte za preizkuse, ki bi jih evropske države izvajale od 2017 dalje, kot tudi za pred-komercialna testna delovanja 5G opreme, kjer podpira predvsem meddržavne EU projekte za vzpostavitev digitalnega ekosistema na osnovi 5G povezljivosti in vzpostavitvi testnih okolij za razvoj 5G v Evropi.

AKOS je za testiranje predlagal uporabo frekvenčnega pasu 3400 – 3800 MHz za obdobje treh let, v skladu z drugim odstavkom 53. člena ZEKom-1. Če bo potrebno se lahko uporabi tudi del spektra v pasu 26 GHz in v omejenem obsegu tudi frekvence v UHF-kanalih. S spremembo in dopolnitvijo 53. člena Zakona o elektronskih komunikacijah (ZEKom-1C, Uradni list RS, št. 40/17), je omogočena izdaja odločb o dodelitvi radijskih frekvenc za daljše časovno obdobje (do 3 let) za testiranje novih tehnologij v okviru Evropskih razvojnih projektov.

Na podlagi poziva je bil 16. marca 2017 organiziran ustanovni sestanek deležnikov za oblikovanje večjega pilotnega projekta 5G, ki bi bil z vsebinske plati usmerjen na področje javne varnosti, zaščite in reševanja. Pri projektu sodelujejo operater Telekom Slovenije, proizvajalca opreme Ericsson in Iskratel, predstavniki uporabnikov, Ministrstvo za notranje zadeve - Policija, Ministrstvo za obrambo - URSZR in Slovenska vojska ter deležnik iz raziskovalne sfere Fakulteta za Elektrotehniko v Ljubljani - LTFE in AKOS. Sodelovanje v 5G pobudi je potrdil tudi Joint Research Center Evropske komisije (JRC). Direktorat za informacijsko družbo pri Ministrstvu za javno upravo in AKOS sta projekt predstavila tudi Evropski Komisiji. Rezultati pilotnega projekta testiranja uporabe tehnologije mobilnih komunikacij pete generacije 5G za potrebe uporabnikov s področja javne varnosti ter zaščite in reševanja, bi izboljšali možnost obvladovanja incidentov in preživetja ponesrečencev ter znižal stroške posledic nesreč ter drugih izrednih dogodkov. Tehnološke rešitve bodo zelo uporabne v primerih preprečevanja oz. obvladovanja posledic terorističnih napadov, nadzora državne meje ob ilegalnih migracijah ali ob povečanem pretoku turistov v poletnih mesecih.

Pilotni projekt 5G na področju javne varnosti, zaščite in reševanja bo združeval različne tehnologije in omogočil širšo uporabnost z upoštevanjem principa "vsi imajo enake informacije". Pripravljeni so primeri uporabe in faze implementacije projekta (1. faza v testnem okolju 4G/LTE »Hkratni prenos dveh video signalov visoke ločljivosti« in »Reševanje v gorah«, 2. faza v testnem okolju 5G »Varovanje športne prireditve« in »Gašenje obsežnega gozdnega požara«). Rezultati se lahko uporabijo na množičnih prireditvah, ob nadzoru meje ali v cestnem prometu.

Deležniki slovenskega pilotnega projekta 5G se že od začetka sodelovanja zavedajo, da za uspešno izvedbo in financiranje projekta po shemi Obzorje 2020 potrebujemo mednarodnega partnerja, saj bomo z oblikovanjem mednarodnega projekta dobili celovite rešitve za obvladovanje incidentov, ki jih bo moč implementirati v državah članicah Evropske unije. Zavedati se moramo, da gre za prvi evropski 5G pilotni projekt na področju javne varnosti, zaščite in reševanja. Interes za aktivno sodelovanje v pilotnem projektu je izrazila Republika Madžarska. Eden izmed pogojev za izvedbo pilotnega projekta je zagotovitev financiranja po shemi Obzorje 2020. Predpogoj za uspešno kandidaturo je prav zagotovitev soudeležbe mednarodnega partnerja, prednostno uporabnika s področja javne varnosti, zaščite in reševanja.

Ministrstvo za javno upravo Republike Slovenije bo, ob sodelovanju pristojnih resornih ministrstev, tudi skrbelo za implementacijo memoranduma.

Navedeni memorandum ne nalaga nobenih obveznosti v skladu z mednarodnim pravom in ne predstavlja pravno zavezujočega sporazuma.

Memorandum bo podpisan v angleškem jeziku. Slovenski prevod besedila memoranduma (delovna verzija) je priložen.